**СПРАВКА**

за отразяване на постъпилите предложения при общественото обсъждане на **проекта на Наредба за изменение и допълнение на Наредба № 56 от 14.02.2003 г. за изискванията, условията и реда за обучение на кандидатите за придобиване на правоспособност, изисквана от персонала, отговорен за безопасността на превозите с железопътен транспорт, или признаване на такава правоспособност и реда за провеждане на проверочните изпити на лицата от персонала, отговорен за безопасността на превозите** в периода 14.04.2020 г. – 14.05.2020 г.

|  |  |  |  |
| --- | --- | --- | --- |
| **Изготвил предложението** | **Предложение** | **Приема/ не приема предложението** | **Мотиви за приемане/ неприемане на предложението** |
| „БЖК“ ЕАД(писмо с вх.№ 04-05-39/04.05.2020 г.) | 1. В текста на чл. 6, ал. 2 в първото изречение след думата „длъжност“ да се добави „или на друга длъжност, за която се изисква същата правоспособност“, а текстът „или когато за длъжността, на която лицето преминава в същото или в друго железопътно предприятие, управител на инфраструктура, дружество, предприятие или ведомство по чл. 1, ал. 1, се изисква същата правоспособност“ след думите „по чл. 1, ал. 1“ да се заличи.

Мотив - постигане на по-голяма яснота в текста и избягване на излишно повторение при изброяването на евентуалната нова месторабота. | 1. Не се приема. | 1. Текстът на чл. 6, ал. 2 е ясен и повторението на предприятията не е излишно, тъй като е свързано с възможните хипотези за промяна на предприятие, но за еднаква длъжност или за длъжност в същото предприятие, за която се изисква същата правоспособност. В допълнение, предложението не е по представения за обществено обсъждане проект на наредба. |
| 1. В текста на чл. 23 (бъдеща ал. 1 съгласно проекта на НИД) в първото изречение думата „устен“ да се заличи, а след думата „изпит“ да се добави текста „със събеседване“.

Мотив - редакционен, няма как един изпит да е едновременно писмен и устен. Събеседването е форма на устно продължение на писмения изпит. | 2. Не се приема. | 2. Проектът на наредба не променя вида на изпитите – принципно те са чрез провеждане на писмен, на устен изпит или тест, като няма смесване на писмен със събеседване. |
| 1. В чл. 24, ал.1 след думата „комисия“ да се добави „или лицето, определено да провежда изпита чрез електронен тест“.

Мотив - предоставяне на лицето което провежда изпита чрез електронен тест, правомощията на председател на комисията при писмените тестове. | 3. Приема се. | 3. Предложението отговаря на промените в чл. 25, с които е уреден редът за изготвяне и подписване на протоколи от електронен тест. |
| 1. В чл. 24, ал. 1, т. 3 след думата „изпит“ да се добави текста „ако е преминал такъв през последните четири години“.

Мотив - може да е първи изпит на лицето или последното му удостоверение е с изтекъл срок на действие и е изгубило валидността си. | 4. Не се приема | 4. Лицата, подлежащи на изпит, следва да се явят в едномесечен срок след назначаване на работа, ако са изминали повече от шест месеца след полагане на изпит по чл. 15 за придобиване на правоспособност или след успешно положен изпит по чл. 5, когато са прекъснали изпълнението на длъжността и не са работили на нея повече от шест месеца или за период от 12 месеца са прекъсвали изпълнението на длъжността и не са работили на нея сумарно повече от 184 календарни дни.В конкретния случай текстът на т. 3 е ясен и изисква или първоначален или периодичен изпит. При първоначален изпит е ясно, че не се притежава удостоверение, а при последващ няма значение дали това удостоверение е изтекло и кога, стига служителят да не е заемал длъжността с изтекло свидетелство. |
| 1. В § 17 т. 1, предложеният текст на алинея 4 „машинистите полагат проверочен изпит по реда на глава трета“ да се замени с текста „машинистите полагат изпит по реда на чл. 44“

Мотив - създаване на равнопоставеност между локомотивните машинисти притежаващи свидетелство за управление на локомотив (СУЛ) издадено от ИА „Железопътна Администрация“ и на локомотивни машинисти притежаващи СУЛ издадено от оторизиран орган на друга страна членка на Европейския съюз. | 5. Не се приема. | 5. Разпоредбата на чл.. 44 не регламентира ред, а само определя за какво е изпита: - за професионалните си познания и компетентност във връзка с подвижния състав, за който се иска удостоверението; изпитът обхваща най-малко въпросите, посочени в приложение № 6;- за професионалните си познания и компетентност във връзка с железопътната инфраструктура, за която се иска удостоверението; изпитът обхваща най-малко въпросите, посочени в приложение № 7; - за кандидати, които не представят доказателства, че владеят езика, изискван по ал. 3 за инфраструктурата, за която важи удостоверението; изпитът обхваща и езиковите познания съгласно приложение № 8.В глава трета на наредбата е разписан редът/технологията за провеждане на изпита, поради което предложената за обществено обсъждане редакция на текста е точна. |

**Изготвил:**

**Д. Неделков**

*Главен директор на ГДЖИ*